
ΤΕΥΧΟΣ ΠΡΩΤΟ 


Αρ. Φύλλου 189 


20 Αύγουστού 1996 


ΝΟΜΟΣ ΥΓΓ ΑΡΙΘ. 2435 

Για την επέκταση των τιμητικών συντάξεων και άλλες δια¬ 
τάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

'Αοθοο 1 

ΐ.α) Η παράγραφος 5 του άρθρου 1 του ν.δ/τος 
214/1973 (ΦΕΚ 270 Α'). όπως αντικαταστάθηκε με την 
παράγραφο 2 του άρθρου 3 του ν. 1694/1987 (ΦΕΚ 35 
Α'), καταργείται. 

β) Οι παράγραφοι 6. 7, 8 και 9 του άρθρου 1 του 
ν.δ/τος 214/1973. που αντικατέστησε το άρθρο 2 του 
ν.δ/τος 1086/1971 (ΦΕΚ 281 Α'). αναριθμούνται σε 5. 
6. 7 και 8. 

γ) Οι παράγραφοι 1, 2. 3 και 4 του άρθρου 2 του 
ν.δ/τος 1086/1971. όπως αντικαταστάθηκαν με το άρθρο 
1 του ν.δ/τος 214/1973 και με την παράγραφο 1 του 
άρθρου 3 του ν. 1694/1987. αντικαθίστανται ως εξής: 

*1. Με κοινή απόφαση των Υπουργών Οικονομικών 
και Πολιτισμού, μετά από σύμφωνη γνώμη της Επιτροπής 
της παρ. 3α του παρόντος άρθρου, παρέχεται, σύμφωνα 
με τα οριζόμενα στις επόμενες παραγράφους, ισόβια 
μηνιαία σύνταξη από το Δημόσιο στα ελληνικής υπη¬ 
κοότητας ή Έλληνες το γένος παρακάτω αναφερόμενα 
πρόσωπα: 

Α. Λογοτέχνες, μεταφραστές λογοτεχνίας, θεατρι¬ 
κούς συγγραφείς, μεταφραστές θεατρικών έργων, δο¬ 
κιμιογράφους φιλοσοφικού και φιλολογικού δοκιμίου, 
ιστορικούς συγγραφείς - ιστοριογράφους και σεναριο¬ 
γράφους. 

Β. Εικαστικούς καλλιτέχνες, σκηνογράφους, φωτο¬ 
γράφους. 

Γ. Μουσουργούς, αρχιμουσικούς και ερμηνευτές. 

Δ. Συνθέτες, στιχουργούς, ερμηνευτές ελληνικής μου¬ 
σικής. 

Ε. Σκηνοθέτες, ηθοποιούς και λυρικούς καλλιτέχνες. 

ΣΤ. Χορογράφους και χορευτές και 

2. Λαϊκούς καλλιτέχνες, ιδίως καραγκιοζοπαίχτες και 
ξυλογλύπτες. 

2. Από τα παραπάνω πρόσωπα δικαιούνται σύνταξη 
οι έχοντες προσφέρει διακεκριμένες υπηρεσίες στην 


ανάπτυξη των γραμμάτων ή των τεχνών και έχουν 
συμπληρώσει το 65ο έτος της ηλικίας τους. Σε όσους 
από τους δικαιούχους τα ατομικά ετήσια εισοδήματά 
τους υπερβαίνουν το ποσο των 6.000 000 δρχ.. αντί 
της τιμητικής σύνταξης, χορηγείται εφαπαξ χρηματικό 
βραβείο 2.000.000 δρχ και τιμητικό δίπλωμα που υπο¬ 
γράφεται από τον Υπουργό Πολιτισμού Τα ως άνω 
ποσά αναπροσαρμόζονται με απόφαση του Υπουργού 
Πολιτισμού. 

Οι συντάξεις που χορηγούνται κατά τον παρόντα 
νόμο δεν μπορούν να υπερβαίνουν για το σύνολο των 
παραπάνω κατηγοριών προσώπων τις εκατό (100) για 
κάθε έτος. Εάν δεν συμπληρωθεί μια χρονιά ο αριθμός 
αυτός με δικαιούχους, το υπόλοιπο μεταφερεται στο 
αμέσως επόμενο έτος, κατά κατηγορία δικαιούχων. 

3.α. Για τη συνδρομή των προϋποθέσεων της προη¬ 
γούμενης παραγράφου αποφαίνεται οριστικώς μέχρι 30 
Ιουνίου κάθε χρόνο επταμελής επιτροπή με την ονομασία 
Επιτροπή συνταξιοδότησης συγγραφέων και καλλιτε¬ 
χνών*, που διορίζεται και συγκροτείται με απόφαση του 
Υπουργού Πολιτισμού για τριετή θητεία από προσωπι¬ 
κότητες των Τεχνών και των Γραμμάτων. 

Η απόφαση αυτή υπόκειται σε έγκριση της Επιτροπής 
Μορφωτικών Υποθέσεων της Βουλής, με απόφαση της 
που λαμβάνεται με πλειοψηφία των 2/3 των παρόντων 
μελών της. Σε τυχόν αρνητική απόφαση, υποβάλλεται 
νέα πρόταση από τον Υπουργό Πολιτισμού. Σε τυχόν 
δεύτερη άρνηση διορίζει τα μέλη της επιτροπής ο 
Υπουργός. Η επιτροπή λαμβάνει υπόψη της τις ειση¬ 
γήσεις των ειδικών πενταμελών επιτροπών που συνι- 
στώνται ως εξής: 

αα. Επιτροπή συγγραφέων, αποτελούμενη από δύο 
(2) προσωπικότητες των Γραμμάτων και από έναν (1) 
εκπρόσωπο της Εταιρείας Συγγραφέων, της Εταιρείας 
Ελλήνων Λογοτεχνών και της Εθνικής Εταιρείας Ελ¬ 
λήνων Λογοτεχνών, αντίστοιχα. Έργο της Επιτροπής 
είναι η διαπίστωση της συνδρομής των προϋποθέσεων 
της παρ. 2 για τους λογοτέχνες, μεταφραστές λογο¬ 
τεχνίας, δοκιμιογράφους, ιστορικούς συγγραφείς και 
ιστοριογράφους. 

αβ. Επιτροπή Εικαστικών, αποτελούμενη από δύο (2) 
προσωπικότητες των Εικαστικών Τεχνών και της Φω¬ 
τογραφίας και από έναν (1) εκπρόσωπο του Επιμελή- 

τηρίου Εικαστικών Τεχνών Ελλάδος, της Πυραμίδας 
Ελλήνων Φωτογράφων και της Σχολής Καλών Τεχνών 
Αθηνών ή Θεσσαλονίκης. Έργο της Επιτροπής είναι η 
διαπίστωση της συνδρομής των προϋποθέσεων της 
παρ. 2 για τους εικαστικούς καλλιτέχνες, τους φωτο¬ 
γράφους και λαϊκούς καλλιτέχνες του χώρου αυτού. 

αγ. Επιτροπή Μουσικής, αποτελούμενη από δύο (2) 
προσωπικότητες της Μουσικής και από έναν (1) εκ¬ 
πρόσωπο της Ενωσης Ελλήνων Μουσουργών, της Έ¬ 
νωσης Μουσικοσυνθετών και Στιχουργών Ελλάδος και 
της Ένωσης Τραγουδιστών Ελλάδος, αντίστοιχα. Έργο 
της Επιτροπής είναι η διαπίστωση της συνδρομής των 
προϋποθέσεων της παρ. 2 για τους μουσουργούς, αρ¬ 
χιμουσικούς και ερμηνευτές, συνθέτες, στιχουργούς. 
ερμηνευτές ελληνικής μουσικής, λυρικούς καλλιτέχνες 
και λαϊκούς καλλιτέχνες του χώρου αυτού. 

αδ. Επιτροπή Θεάτρου, Κινηματογράφου και Χορού, 
αποτελούμενη από δύο (2) προσωπικότητες των ως 
άνω κατηγοριών και από έναν (1) εκπρόσωπο της 
Πανελλήνιας Ομοσπονδίας Θεάματος και Ακροάματος, 
του Σωματείου Ελλήνων Ηθοποιών και της Εταιρείας 
Ελλήνων Θεατρικών Συγγραφέων, αντίστοιχα. Έργο 
της Επιτροπής είναι η διαπίστωση της συνδρομής των 
προϋποθέσεων της παρ. 2 για τους σκηνοθέτες, ηθο¬ 
ποιούς. σκηνογράφους, ενδυματολόγους. θεατρικούς 
συγγραφείς, μεταφραστές θεατρικών έργων, σεναριο¬ 
γράφους, χορογράφους, χορευτές και λαϊκούς καλλι¬ 
τέχνες του χώρου αυτού. 

Ο Πρόεδρος, ο Αντιπρόεδρος, τα μέλη και ο Γραμ¬ 
ματέας ίων ως άνω τεσσάρων ειδικών Επιτροπών διο¬ 
ρίζονται με απόφαση του Υπουργού Πολιτισμού και 
έχουν διετή θητεία. Χρέη εισηγητή εκ τελεί ο Προϊστά¬ 
μενος της αντίστοιχης Διεύθυνσης του Υπουργείου 
Πολιτισμού α να πληρούμε νος από τον Προϊστάμενο του 
οικείου Τμήματος. Οι Επιτροπές αυτές συνέρχονται το 
πρώτο τετράμηνο κάθε έτους προκειμένου να εξετάσουν 
τις αιτήσεις που υποβλήθηκαν το προηγούμενο έτος 
και περατώνουν το έργο τους μέχρι τις 30 Απριλίου 
κάθε έτους. 

β. Οι κατ έτος απονεμόμενες συντάξεις κατανέμονται 
ως εξής: είκοσι (20) για την κατηγορία του εδαφίου 
3αα' (Επιτροπής Συγγραφέων), τριάντα (30) για την 
κατηγορία του εδαφίου 3αβ (Επιτροπής Εικαστικών), 
είκοσι (20) για την κατηγορία του εδαφίου 3αγ (Επι¬ 
τροπής Μουσικών) και τριάντα (30) για την κατηγορία 
του εδαφίου 3αδ (Επιτροπής Θεάτρου. Κινηματογράφου 
και Χορού) της παρούσας. 

Συμμετοχή του ιδίου προσώπου σε δύο Επιτροπές 
αποκλείεται 

γ. Με κοινή απόφαση των Υπουργών Πολιτισμού και 
Οικονομικών καταβάλλεται στα μέλη, τον Πρόεδρο, 
Αντιπρόεδρο, τους γραμματείς και τους εισηγητές των 
Επιτροπών αποζημίωση για τη συμμετοχή τους, με 
δυνατότητα παρέκκλισης από τις διατάξεις των νόμων 
1256/1982 (ΦΕΚ 65 Α) και 1505/1984 (ΦΕΚ 194 Α), 
όπως κάθε φορά ισχύουν 

δ. Καταργούνται οι παρακάτω επιτροπές: 

Η Επιτροπή Συνταξιοδοτησεως Λογοτεχνών*, που 
προβλέπεται στο άρθρο 105 του π.δ/τος 941/1977 
(ΦΕΚ 320 Α ) και που μετονομάσθηκε σε Επιτροπή 
Συνταξιοδοτησεως και Ασφαλίσεως Λογοτεχνών" με το 
άρθρο 2 παρ 7 της υπ αριθ. 5 οικ. 25860 της 26/26 
Απριλίου 1982 (ΦΕΚ 216 Β) κοινής απόφασης των 
Υπουργών Προεδρίας της Κυβέρνησης και Πολιτισμού 
και Επιστήμων 


Η "Επιτροπή Συνταξιοδοτησεως Καλλιτεχνών", που 
προβλέπεται στο άρθρο 106 του π.δ/τος 941/1977, που 
μετονομάσθηκε αρχικά σε "Επιτροπή Συνταξιοδοτήσεως 
Καλλιτεχνών και Μουσουργών" με το άρθρο 2 παρ. 2 
της υπ αριθ. 5 οικ. 25860 της 26/26 Απριλίου 1982 
(ΦΕΚ 216 θ') κοινής απόφασης των Υπουργών Προε¬ 
δρίας της Κυβέρνησης και Πολιτισμού και Επιστημών 
και ακολούθως σε "Επιτροπή Συνταξιοδοτήσεως Εικα¬ 
στικών Καλλιτεχνών και Μουσουργών" με το άρθρο 2 
παρ. 2 της υπ' αριθ. 44046/1992 (ΦΕΚ 577 Β' Διορθ. 
ΦΕΚ 656 Β’) απόφασης των Υπουργών Προεδρίας της 
Κυβέρνησης. Οικονομικών και Πολιτισμού. 

4. Το ποσό της σύνταξης, που προβλέπεται από τις 
παραγράφους 1 και 2 του άρθρου αυτού, καθορίζεται 
εφεξής ότι είναι ίσο με τα ογδόντα εκατοστά (80%)* 
του βασικού μισθού του πρώτου μισθολογικού κλιμακίου, 
όπως ισχύει κάθε φορά για τους δημόσιους πολιτικούς 
υπαλλήλους." 

2. Η παράγραφος 10 του άρθρου 1 του ν.δ/τος 
214/1973, που αντικατέστησε το άρθρο 2 του ν.δ/τος 
1086/1971. αναριθμείται σε 9 και αντικαθίσταται ως 
εξής: 

"9. Η διαδικασία για την αναγνώριση του δικαιώματος 
για τη χορήγηση σύνταξης κατά τις διατάξεις του νόμου 
αυτού αρχίζει ύστερα από αίτηση του ενδιαφερομένου 
προς την Επιτροπή της παραγράφου 3 Του άρθρου 
αυτού. Σε εξαιρετικές περιπτώσεις, η διαδικασία μπορεί 
να αρχίσει και με σχετική πρόταση του Γ ενικού Γ ραμ- 
ματέα του Υπουργείου Πολιτισμού προς την Επιτροπή 
Στην περίπτωση αυτή η χορήγηση της σύνταξης μπορεί 
να γίνει και για πρόσωπα που δεν έχουν συμπληρώσει 
το 65ο έτος της ηλικίας τους, εφόσον συντρέχουν 
σοβαροί λόγοι υγείας ή φυσικής αδυναμίας άσκησης 
του καλλιτεχνικού τους επαγγέλματος. Η χορήγηση της 
σύνταξης γίνεται εφόσον συντρέχουν οι προϋποθέσεις 
της παρ. 8 του άρθρου 1 του ν.δ/τος 214/1973. που 
αντικατέστησε το άρθρο 2 του ν.δ/τος 1086/1971 (και 
αναριθμείται σε παράγραφο 7 με το άρθρο 1 παρ 1 
περ β του παρόντος). 

Η καταβολή της σύνταξης αρχίζει από την 1η του 
επόμενου μήνα της υποβολής της αίτησης ή της πρό¬ 
τασης." 

3. Για τους ήδη συνταξιούχους της κατηγορίας αυτής 
εφαρμόζεται το προισχύσαν νομικό πλαίσιο. 

Άρθρο 2 

1. Με κοινή απόφαση των Υπουργών Πολιτισμού και 
Οικονομικών δύναται να συσταθεί ένωση προσώπων 
χωρίς νομική προσωπικότητα, μη κερδοσκοπικού χαρα¬ 
κτήρα. με σκοπό την οικονομική στήριξη των Ελλήνων 
καλλιτεχνών άσματος και χορού που στερούνται οικο¬ 
νομικών πόρων και έχουν σημαντική προσφορά στον 
τομέα τους Η οικονομική ενίσχυσή τους θα περιλαμβάνει 
τακτική και έκτακτη επιχορήγηση για την κάλυψη επεί¬ 
γουσας ανάγκης αυτών και των οικογενειών τους. 

Πόροι της ένωσης είναι χορηγίες τρίτων πάσης νο¬ 
μικής μορφής και ιδίως καλλιτεχνών από διοργάνωση 
εκδηλώσεων, υπέρ του σκοπού αυτού, που απαλλάσ¬ 
σονται από φόρους και τέλη, καθώς και του Υπουργείου 
Πολιτισμού. 

Ο Διευθυντής της Διεύθυνσης Καλών Τεχνών του 
Υπουργείου Πολιτισμού ανοίγει "λογαριασμό στήριξης 
καλλιτεχνών άσματος και χορού" που δέχεται τις χο¬ 
ρηγίες. εντόκως, σε φερέγγυο πιστωτικό ίδρυμα που 

εδρεύει στην Ελλάδα. Οι καταθέσεις και αναλήψεις από 
το λογαριασμό ενεργούνται κατά παρέκκλιση των δια- 
τάξεων περί δημοσίου λογιστικού, δημοσίων έργων και 
προμηθειών και το προϊόν αυτού ουδέποτε εντάσσεται 
στον προϋπολογισμό του Υπουργείου Πολιτισμού. 

Με την ίδια υπουργική απόφαση καθορίζονται οι όροι, 
προϋποθέσεις, το ύψος, η διαδικασία της οικονομικής 
ενίσχυσης των δικαιούχων και γενικότερα κάθε θέμα 
που αφορά στην οργάνωση, στελέχωση και στέγαση 
του φορέα που θα συσταθεί. 

Επίσης, διορίζεται 5μελής επιτροπή που αποτελείται 
από δύο (2) προσωπικότητες του άσματος και του 
χορού, που επιλέγει ο Υπουργός και από έναν (1) 
εκπρόσωπο της Ένωσης Μουσικοσυνθετών Στιχουργών 
Ελλάδος, των Ελλήνων Μουσουργών και της Ένωσης 
Τραγουδιστών Ελλάδος, η οποία αποφασίζει για τη 
συνδρομή των προϋποθέσεων εγγραφής στο μητρώο 
δικαιούχων και για το ύψος της χορηγίας, τακτικής και 
έκτακτης. Η απόφαση της επιτροπής είναι δεσμευτική 
για το Διευθυντή της Διεύθυνσης Καλών Τεχνών που 
επιμελείται για την υλοποίηση αυτής. Ο πρόεδρος της 
επιτροπής, που ορίζεται με την ίδια απόφαση,, του 
Υπουργού Πολιτισμού, από τα μέλη της, συνυπογράφει 
με τον εκάστοτε Διευθυντή της Διεύθυνσης Καλών 
Τεχνών, απαραιτήτως για την ανάληψη οποιοσδήποτε 
ποσού από το λογαριασμό αυτόν. 

Η επιτροπή θα λειτουργήσει μέχρι να συνταχθεί και 
υπογράφει από αυτή ο κανονισμός λειτουργίας του 
φορέα που θα οριστικοποιηθεί με την υπογραφή του 
Υπουργού Πολιτισμού και τη δημοσίευσή του στην 
Εφημερίδα της Κυβερνήσεως. 

Η υπογραφή του κανονισμού θα γίνει μέσα σε δώδεκα 
(12) μήνες από τη δημοσίευση της άνω κοινής συστα¬ 
τικής υπουργικής απόφασης. 

2. Με κοινή απόφαση των Υπουργών Πολιτισμού και 
Οικονομικών δύναται να συσταθεί ένωση προσώπων 
χωρίς νομική προσωπικότητα, μη κερδοσκοπικού χαρα¬ 
κτήρα, με σκοπό την οικονομική στήριξη των Ελλήνων 
ηθοποιών που στερούνται οικονομικών πόρων και έχουν 
σημαντική προσφορά στον τομέα τους. Η οικονομική 
ενίσχυσή τους θα περιλαμβάνει τακτική και έκτακτη 
επιχορήγηση για την κάλυψη επείγουσας ανάγκης αυτών 
και των οικογενειών τους. 

Πόροι της ένωσης είναι χορηγίες τρίτων πόσης νο¬ 
μικής μορφής και ιδίως καλλιτεχνών από διοργάνωση 
εκδηλώσεων, υπέρ του σκοπού αυτού, που απαλλάσ¬ 
σονται από φόρους και τέλη. 

Ο Διευθυντής της Διεύθυνσης Καλών Τεχνών του 
Υπουργείου Πολιτισμού ανοίγει "λογαριασμό στήριξης 
ηθοποιών* που δέχεται τις χορηγίες. 

Με την ίδια υπουργική απόφαση καθορίζονται οι όροι, 
προϋποθέσεις, το ύψος, η διαδικασία της οικονομικής 
ενίσχυσης των δικαιούχων και γενικότερα κάθε θέμα 
που αφορά στην οργάνωση, στελέχωση και στέγαση 
του φορέα που θα συσταθεί. 

Επίσης, διορίζεται δμελής επιτροπή καλλιτεχνών από 
εκπροσώπους των: 

α) Ταμείου Αλληλοβοήθειας Σωματείου Ελλήνων Η¬ 
θοποιών (Τ.Α.Σ.Ε.Η.), β) Σωματείου Ελλήνων Ηθοποιών 
(Σ.Ε.Η.) και γ) Ταμείου Συντάξεων Ηθοποιών, με πρόε¬ 
δρο τον εκπρόσωπό του (Τ.Α.Σ.Ε.Η.), και από δύο (2) 
προσωπικότητες του θεάτρου που επιλέγει ο Υπουργός 
Πολιτισμού, η οποία αποφασίζει για τη συνδρομή των 
προϋποθέσεων εγγραφής στο μητρώο δικαιούχων και 
για το ύψος της χορηγεΐας, τακτικής και έκτακτης Η 


απόφαση της επιτροπής είναι δεσμευτική για το Διευ¬ 
θυντή της Διεύθυνσης Καλών Τεχνών που επιμελείται 
για την υλοποίηση αυτής. Ο πρόεδρος της επιτροπής 
συνυπογράφει με τον εκάστοτε διευθυντή της Διεύθυν¬ 
σης Καλών Τεχνών του Υπουργείου Πολιτισμού, απα- 
ραιτήτως για την ανάληψη οποιοσδήποτε ποσού από 
το λογαριασμό αυτόν. 

Με την ίδια κοινή υπουργική απόφαση δύναται να 
ανατεθεί η τήρηση του λογαριασμού και η διακίνηση 
του προϊόντος αυτού στην αντίστοιχη υπηρεσία του 
Τ Α.Σ Ε.Η., η οποία θα τον τηρεί σε φερέγγυο πιστωτικό 
ίδρυμα που εδρεύει στην Ελλάδα και ανεξάρτητο από 
τον προϋπολογισμό του Τ.Α.Σ.Ε.Η.. Επίσης, δύναται να 
καθοριστεί ότι οι εισπράξεις που πραγματοποιούνται 
από τις θεατρικές παραστάσεις που γίνονται κάθε χρόνο 
κατά την καθιερωμένη ημέρα του ’ηθοποιού* θα διατί¬ 
θενται υπέρ του άνω λογαριασμού. 

Η επιτροπή θα λειτουργήσει μέχρι να συνταχθεί και 
υπογράφει από αυτή ο κανονισμός λειτουργίας του 
φορέα που θα οριστικοποιηθεί με την υπογραφή του 
Υπουργού Πολιτισμού και τη δημοσίευσή του στην 
Εφημερίδα της Κυβερνήσεως. 

Η υπογραφή του κανονισμού θα γίνει μέσα σε δώδεκα 
(12) μήνες από τη δημοσίευση της άνω κοινής συστα¬ 
τικής υπουργικής απόφασης. 

Άρθρο 3 

I. Μετά την παράγραφο 3 του άρθρου 18 του ν. 
2121/1993 προστίθενται οι παράγραφοι 4, 5, 6, 7, 8, 9 
και 10 ως εξής: 

"4. Κάθε οργανισμός συλλογικής διαχείρισης έχει το 
δικαίωμα να ζητήσει οποτεδήποτε από οποιονδήποτε 
οφειλέτη, κοινοποιώντας του σχετική γραπτή πρόσκλη¬ 
ση, να δηλώσει εγγράφως και υπευθύνως κατά το ν. 
1599/1986 προς τον Οργανισμό Πνευματικής Ιδιοκτη¬ 
σίας: α) τη συνολική αξία των συσκευών εγγραφής ήχου 
ή εικόνας ή ήχου και εικόνας, υλικών φορέων ήχου ή 
εικόνας ή ήχου και εικόνας, φωτοτυπικών μηχανημάτων, 
χαρτιού κατάλληλου για φωτοτυπίες, ηλεκτρονικών υ¬ 
πολογιστών ή άλλων τεχνικών μέσων τα οποία χρησι¬ 
μοποιούνται για την αναπαραγωγή έργου κατά τα α¬ 
νωτέρω και τα οποία κατά περίπτωση εισήγαγε ή διέθεσε 
ή επώλησε και β) ότι αυτή είναι πράγματι η συνολική 
αξία χωρίς καμία απόκρυψη. Μέσα σε ένα (1) μήνα από 
την κοινοποίηση της σχετικής πρόσκλησης ο οφειλέτης 
υποχρεούται να υποβάλει στον Οργανισμό Πνευματικής 
Ιδιοκτησίας την ως άνω υπεύθυνη δήλωση υπογραμμένη 
από τον ίδιο, όταν πρόκειται για ατομική επιχείρηση, ή 
από τον κατά το Καταστατικό εκπρόσωπό του, όταν 
πρόκειται για εταιρεία*. 

*5. Οι οργανισμοί συλλογικής διαχείρισης δεν δικαιού¬ 
νται να ζητήσουν από τον ίδιο οφειλέτη την υποβολή 
νέας υπεύθυνης δήλωσης πριν παρέλθουν έξι (6) του¬ 
λάχιστον μήνες από την υποβολή της αμέσως προη¬ 
γούμενης". 

“6. Αν ο οφειλέτης δεν συμμορφωθεί με την υπο¬ 
χρέωση υποβολής της υπεύθυνης δήλωσης που ανα- 
φέρεται παραπάνω, το μονομελές πρωτοδικείο, δικάζον 
κατά τη διαδικασία των ασφαλιστικών μέτρων, διατάσσει 
την άμεση εκ μέρους του κληθέντος υποβολή της 
υπεύθυνης δήλωσης με την απειλή, σε κάθε περίπτωση 
μη συμμόρφωσής του, χρηματικής ποινής υπέρ του 
αιτούντος οργανισμού συλλογικής διαχείρισης ενός 
(1 000.000) μέχρι δέκα (10 000.000) εκατομμυρίων δραχ¬ 
μών.* 

"7. Αν ο οφειλέτης, μέσα σε προθεσμία είκοσι (20) 
ημερών από τη δημοσίευση της παραπάνω απόφασης, 
δεν συμμορφωθεί με την υποχρέωση υποβολής της 
υπεύθυνης δήλωσης, αίρεται ως προς αυτόν, ανεξάρτητα 
από κάθε άλλη κύρωση, ο χρονικός περιορισμός των 
έξι (6) μηνών, κατά τα ανωτέρω, και οποιοσδήποτε 
οργανισμός συλλογικής διαχείρισης δικαιούται να ζη¬ 
τήσει από αυτόν υποβολή υπεύθυνης δήλωσης κάθε 
μήνα. Στην περίπτωση αυτή εφαρμόζονται ως προς 
καθεμία υπεύθυνη δήλωση οι διατάξεις της αμέσως 
προηγούμενης παραγράφου.* 

'8. Κάθε οργανισμός συλλογικής διαχείρισης, με δικές 
του δαπάνες, δικαιούται να ζητήσει τον έλεγχο της 
ακρίβειας του περιεχομένου οποιοσδήποτε υπεύθυνης 
δήλωσης από έναν ορκωτό ελεγκτή που ορίζεται από 
τον Οργανισμό Πνευματικής Ιδιοκτησίας. Σε περίπτωση 
άρνησης του οφειλέτη να δεχθεί τον ανωτέρω έλεγχο, 
η διενέργειά του διατάσσεται από το μονομελές πρω¬ 
τοδικείο. σύμφωνα με όσα ορίζονται παραπάνω. Η ε- 
κάστοτε έκθεση του ορκωτού ελεγκτή κατατίθεται στον 
Οργανισμό Πνευματικής Ιδιοκτησίας και αντίγραφο αυτής 
δικαιούται να λάβει κάθε οργανισμός συλλογικής δια¬ 
χείρισης. Η διενέργεια νέου ελέγχου κατ' αίτηση άλλων 
οργανισμών συλλογικής διαχείρισης για την ίδια δήλωση 
αποκλείεται.* 

*9. Τα δικαιώματα των οργανισμών συλλογικής δια¬ 
χείρισης που αναφέρονται στις προηγούμενες παρα¬ 
γράφους έχουν κατ' αλλήλων και όλες οι επιχειρήσεις 
που εισάγουν ή παράγουν ή διαθέτουν ή πωλούν τεχνικά 
μέσα και υλικούς φορείς που υπόκεινται στην αμοιβή 
του παρόντος άρθρου. Στην περίπτωση διενέργειας 
ελέγχου από ορκωτό ελεγκτή, η σχετική δαπάνη βαρύνει 
την επιχείρηση που ζήτησε τη διενέργειά του." 

"10. Σε περίπτωση κατά την οποία για την καταβολή 
της εύλογης αμοιβής επιλέγεται ο εισαγωγέας, είτε 
πρόκειται για εισαγωγή είτε για ενδοκοινοτική απόκτηση 
των αναφερόμενων στην παράγραφο 3 του άρθρου 18 
του ν. 2121/1993 υλικών φορέων ήχου ή εικόνας ή 
ήχου και εικόνας ή άλλων τεχνικών μέσων, η αμοιβή 
υπολογίζεται επί της αξίας που αναγράφεται στο τιμο¬ 
λόγιο του ξένου οίκου, η δε προβλεπόμενη από το 
παρόν άρθρο σημείωση επί του τιμολογίου γίνεται επί 
του τιμολογίου διάθεσης των εν λόγω υλικών φορέων 
και τεχνικών μέσων και αναφέρει απλώς ότι στην τιμή 
διάθεσης περιλαμβάνεται και η υπολογισθείσα επί της 
ανωτέρω αξίας αμοιβή της παραγράφου 3 του άρθρου 
18 του ν. 2121/1993. Η αμοιβή καθίσταται απαιτητή 
τρεις (3) μήνες από την εισαγωγή.* 

II. Μετά την παράγραφο 4 του άρθρου 65 του ν. 
2121/1993 προστίθεται νέα παράγραφος που παίρνει 
τον αριθμό 5. ως εξής: 

'5. Οι αστικές κυρώσεις του παρόντος άρθρου εφαρ¬ 
μόζονται αναλόγως και στην περίπτωση κατά την οποία 
ο οφειλέτης δεν κατέβαλε σε οργανισμό συλλογικής 
διαχείρισης την αμοιβή που προβλέπεται από την πα¬ 
ράγραφο 3 του άρθρου 18 του παρόντος νόμου.* 

III. Μετά την παράγραφο 3 του άρθρου 66 του ν. 
2121/1993 προστίθεται νέα παράγραφος που παίρνει 
τον αριθμό 4, οι δε υπάρχουσες παράγραφοι 4,5,6,7 
αναριθμούνται σε 5,6,7,8, ως εξής: 

'4. Με την ποινή των παραγράφων 1, 2 και 3 τιμωρείται 
όποιος δεν κατέβαλε σε οργανισμό συλλογικής διαχεί¬ 
ρισης την αμοιβή που προβλέπεται στο άρθρο 18 παρ. 
3 του παρόντος νόμου.* 


Άρθρο 4 

Το άρθρο 86 του ν. 1943/1991 αντικαθίσταται ως 
εξής: 

“ Αρθρο 86 

1. Η Επιτροπή Διεκδίκησης Ολυμπιακών Αγώνων 
"ΑΘΗΝΑ 2004*, που έχει συσταθεί με την υπ’ αριθμ. V. 
339/30.4.1996 (ΦΕΚ 293 Β') απόφαση του Πρωθυπουρ¬ 
γού. καθώς και η Κεντρική Οργανωτική και Εκτελεστική 
Επιτροπή" για τη διεξαγωγή του Παγκόσμιου Πρωτα¬ 
θλήματος Κλασικού Αθλητισμού "ΑΘΗΝΑ 1997". που 
έχει συσταθεί με την υπ* αριθμ. 5896/29.2.1996 (ΦΕΚ 
146 Β') απόφαση του Υφυπουργού Πολιτισμού, και του 
Ευρωπαϊκού Πρωταθλήματος Ρυθμικής Γυμναστικής 
"ΠΑΤΡΑ 1997", που έχει συσταθεί με την υπ' αριθμ. 
13043/8.5.1996 (ΦΕΚ 361 Β') απόφαση του Υφυπουργού 
Πολιτισμού, αποτελούν νομικά πρόσωπα ιδιωτικού δι¬ 
καίου. μη υπαγόμενα στο δημόσιο τομέα και λειτουργούν, 
από την ισχύ του νόμου αυτού, κατά τις διατάξεις του 
ιδιωτικού δικαίου. Με υπουργικές αποφάσεις καθορίζο¬ 
νται όλα τα θέματα που σχετίζονται με τον τρόπο 
συγκρότησης, οργάνωσης και λειτουργίας των Επιτρο¬ 
πών. Τα μέλη των Επιτροπών αυτών μπορεί να αντι¬ 
καθίστανται ελεύθερα με αποφάσεις του Υφυπουργού 
Πολιτισμού, οι οποίες δημοσιεύονται στην Εφημερίδα 
της Κυβερνήσεως. Ο έλεγχος των δαπανών των Επι¬ 
τροπών αυτών διενεργείται από ορκωτούς λογιστές και 
από επιθεωρητές του Υπουργείου Οικονομικών. 

2. Οι πιο πάνω Επιτροπές διαλύονται με. απόφαση 
του Υφυπουργού Πολιτισμού. Από τη δημοσίευση της 
απόφασης αυτής στην Εφημερίδα της Κυβερνήσεως, οι 
Επιτροπές υφίστανται αποκλειστικά για τις ανάγκες της 
εκκαθάρισης, η διάρκεια της οποίας δεν μπορεί να 
υπερβεί τους πέντε (5) μήνες. Το ίδιο ισχύει και για 
τα νομικά πρόσωπα. Με κοινές αποφάσεις του Υπουργού 
Οικονομικών και του πιο πάνω αρμόδιου Υφυπουργού, 
διατίθεται η κινητή και ακίνητη περιουσία των Επιτροπών 
για κάλυψη αναγκών του Δημοσίου. 

3. Το απασχολούμενο στις Επιτροπές προσωπικό 
απολύεται χωρίς αποζημίωση, όταν λήξει το έργο των 
Επιτροπών. Με απόφαση του αρμόδιου για τον αθλη¬ 
τισμό Υπουργού, που εκδίδεται ύστερα από πρόταση 
των Επιτροπών, καθορίζεται ο αριθμός του αναγκαίου 
για την εκκαθάριση προσωπικού. Το προσωπικό αυτό 
απολύεται, χωρίς αποζημίωση, όταν τελειώσει η εκκα¬ 
θάριση." 

Άρθρο 5 

1. Οι διατάξεις των άρθρων 2 και 3 του ν. 1897/1990 
(ΦΕΚ 120 Α711.9.1990) εφαρμόζονται και στις περι¬ 
πτώσεις των οικογενειών των τριών Αξιωματικών, των 
πεσόντων την 31η Ιανουάριου 1996, στα Ύμια. 

2. Οφειλές των πεσόντων ή των συζύγων τους, προς 
τις τράπεζες και το Ταμείο Παρακαταθηκών και Δανείων, 
προερχόμενες από δάνεια χορηγηθέντα μέχρι τις 
30.1.1996, για απόκτηση ή βελτίωση στέγης, εξοφλού¬ 
νται από το Δημόσιο. 

Άρθρο 6 

Οι διατάξεις του ν. 2266/1994 έχουν εφαρμογή για 
τους υπηρετούντες στο καταργηθέν με το ν. 2273/1994 
Ν.Π.Δ.Δ. Εθνική Λυρική Σκηνή, οι οποίοι κατατάσσονται 
σε θέσεις ιδιωτικού δικαίου αορίστου χρόνου, που συ- 
νιστώνται στο Υπουργείο Πολιτισμού. 

Η δαπάνη για το σύνολο των μηνιαίων αποδοχών 
των ανωτέρω θα βαρύνει από την ημερομηνία κατάταξής 
τους στις ως άνω θέσεις τον τακτικό προϋπολογισμό 
του Υπουργείου Πολιτισμού. 

Άρθρο 7 

Από 1.9.1996 χορηγείται μηνιαίο επίδομα τριάντα χι¬ 
λιάδων (30.000) δραχμών στους μόνιμους υπαλλήλους 
του Υπουργείου Πολιτισμού και στους υπαλλήλους αυτού 
που συνδέονται με σύμβαση εργασίας ιδιωτικού δικαίου 
αορίστου χρόνου, των εξής κατηγοριών: Αρχαιολόγων, 
Αρχαιολογικών Γραμματέων, Αρχιτεκτόνων, Πολιτικών 
Μηχανικών, Μηχανολόγων Ηλεκτρολόγων, Τοπογρά¬ 
φων, Χημικών Μουσείων και Λαογράφων. 

Το ίδιο επίδομα χορηγείται από της αυτής ημερομηνίας 
και στους μονίμους ή με σύμβαση εργασίας ιδιωτικού 
δικαίου αορίστου χρόνου συνδεόμενους του Ταμείου 
Αρχαιολογικών Πόρων και Απαλλοτριώσεων που ανή¬ 
κουν σε κλάδους με τις αντίστοιχες ειδικότητες των 
ίδιων προσόντων. 

Η σχετική δαπάνη θα βαρύνει τον προϋπολογισμό 
του Ταμείου Αρχαιολογικών Πόρων και Απαλλοτριώσεων. 

Με απόφαση του Υπουργού Πολιτισμού ρυθμίζεται ο 
τρόπος εκταμίευσης των αναγκαίων χρηματικών ποσών, 
της καταβολής αυτών στους δικαιούχους και της συν¬ 
δρομής αυτών στην εκδοτική προσπάθεια του Τ.Α.Π.Α.. 

Άρθρο 8 

Στους μονωδους, χορωδούς, χορευτές, καλλιτεχνι¬ 
κούς συντελεστές και προσωπικό σκηνής, των οποίων 
οι ατομικές συμβάσεις εργασίας μετά της Εθνικής Λυ¬ 
ρικής Σκηνής δεν ανανεώθηκαν μετά την 31η Αυγούστου 
1995 ή ανανεώθηκαν για διάστημά όχι μεγαλύτερο των 
πέντε (5) μηνών και έληξαν μέχρι 31.1.1996, χορηγείται 
τιμητική σύνταξη από το Υπουργείο Πολιτισμού, το 
ύψος της οποίας είναι ίσο με το ποσό των χορηγούμενων 
τιμητικών συντάξεων που προβλέπεται στο άρθρο 1 
παρ. 4 του παρόντος νόμου Οι προϋποθέσεις για την 
απονομή της σύνταξης καθορίζονται ως έξης: 

1. 1 θετής συνολική προϋπηρεσία στην Εθνική Λυρική 
Σκηνή εκ των αναφερόμενων στη παρ. 1 ειδικοτήτων, 
ενιαίως ή εναλλακτικώς. 

2. α) Για τους μονωδούς και χορωδούς συμπλήρωση 
ηλικίας σαράντα οκτώ (48) ετών, 

β) για τους καλλιτεχνικούς συντελεστές και προσωπικό 
σκηνής, πενήντα πέντε (55) ετών και 
γ) για τους χορευτές ανεξαρτήτως ηλικίας. 

3. Να μη λαμβάνει σύνταξη από το Ελληνικό Δημόσιο 
ο αϊτών. 

Ος προϋπηρεσία νοείται και η διανυθείσα στο Ν.Π.Δ.Δ. 
υπό την επωνυμία Εθνική Λυρική Σκηνή*. Στο προσωπικό 
της Ε.Λ.Σ. που πληροί τις πιο πάνω προϋποθέσεις, 
χορηγείται η σύνταξη με απόφαση του Υ πουργού Πο¬ 
λιτισμού. κατόπιν υποβολής από τους ενδιαφερομένους 
"σχετικής αίτησης συνοδευομένης από τα δικαιολογητικά 
που βεβαιώνουν την ηλικία και το χρόνο της συνολικής 
προϋπηρεσίας στην Ε.Λ.Σ.. Η απονομή τιμητικής σύ¬ 
νταξης δεν περιορίζεται από τυχόν συντάξεις κύριας 
ή επικουρικής ασφάλισης που δικαιούται ή λαμβάνει ο 
δικαιούχος από αντίστοιχα ταμεία ασφάλισης. 

Σε περίπτωση θανάτου, τη σύνταξη δικαιούται ο ή η 
σύζυγος, τα τέκνα μέχρι να συμπληρώσουν το 21ο έτος 
της ηλικίας τους ή το 26ο εφόσον φοιτούν σε σχολή 
τριτοβάθμιας εκπαίδευσης ή όσο χρόνο διαρκεί σωματική 


ή πνευματική αναπηρία που τους καθιστά παντελώς 
ανίκανους για εργασία. 

Η καταβολή της σύνταξης αρχίζει από την 1η του 
επόμενου μήνα της υποβολής της αίτησης. 

Άρθρο 9 

1. Οι υπηρετούντες υπάλληλοι του Υπουργείου Πο¬ 
λιτισμού του κλάδου ΔΕ6 του Υπουργείου Πολιτισμού 
και ΔΕ2 Συντηρητών Εργων Τέχνης του Μουσείου 
Ελληνικής Λαϊκής Τέχνης, κάτοχοι απολυτηρίου εξα¬ 
τάξιου Γυμνασίου και πτυχίου Σχολής Συντήρησης και 
Αντιγραφής Εργων Τέχνης των σχολών ΑΤΟ Δοξιάδη 
και Θ' Τεχνικής Σχολής τριετούς φοίτησης και που 
έχουν συμπληρώσει ή θα συμπληρώσουν 15ετή τουλά¬ 
χιστον υπηρεσία στον τομέα συντήρησης έργων τέχνης 
του Υπουργείου Πολιτισμού, εντάσσονται σε προσωρινό 
κλάδο ΤΕΟ Συντηρητών Έργων Τέχνης και Αρχ/των 
του Υπουργείου Πολιτισμού και προσωρινό κλάδο ΤΕΟ 
Συντηρητών Εργων Τέχνης του Μ.Ε.Λ.Τ.. με εισαγωγικό 
κλιμάκιο 18ο και καταληκτικό μισθολογικό κλιμάκιο 3ο. 

2. Οι ως άνω θέσεις είναι προσωπικές και καταργούνται 
με την αποχώρηση από την υπηρεσία των υπηρετούντων 
υπαλλήλων. 

3. Οι υπάλληλοι που υπάγονται στην ως άνω ρύθμιση 
δεν εξομοιώνονται με τους πτυχιούχους των Τ.Ε.Ι.. 

Άρθρο 10 

Στο άρθρο 72 του ν. 2121/1993 "Πνευματική Ιδιοκτη¬ 
σία, συγγενικά δικαιώματα και πολιτιστικά θέματα* προ¬ 
στίθεται παράγραφος 7 ως εξής: 

"7. Το σωματείο υπό την επωνυμία ΕΝΩΣΙΣ ΜΟΥΣΙ¬ 
ΚΟΣΥΝΘΕΤΩΝ ΣΤΙΧΟΥΡΓΩΝ ΕΛΛΑΔΟΣ (Ε Μ Σ Ε.) 
μπορεί να συνεχίσει να ασκεί τη διαχειριστική δραστη- 
ριότητά του ως οργανισμός συλλογικής διαχείρισης 
μέχρι 31 Δεκεμβρίου 1999 * 

Άρθρο 11 

1. Ατομα με ειδικές ανάγκες, των οποίων η σύμβαση 
εργασίας ιδιωτικού δικαίου ορισμένου χρόνου ή έργου 
μετατράπηκε σε σύμβαση εργασίας ιδιωτικού δικαίου 
αορίστου χρόνου με τις διατάξεις του άρθρου 66 του 
ν. 1943/1991 (ΦΕΚ 50 Α ). επιτρέπεται να διορισθούν 
σε οργανικές θέσεις μόνιμων υπάλληλων, σύμφωνα με 
τους όρους και τις προϋποθέσεις του παρόντος άρθρου. 
Οι διατάξεις του άρθρου αυτού εφαρμόζονται στο προ¬ 
σωπικό του προηγούμενου εδαφίου, που κατά τη δη¬ 
μοσίευση του παρόντος νόμου υπηρετεί στο Δημόσιο, 
στα νομικά πρόσωπα δημοσίου δικαίου και στους ορ¬ 
γανισμούς τοπικής αυτοδιοίκησης πρώτου και δεύτερου 
βαθμού με σύμβαση εργασίας ιδιωτικού δικαίου αορίστου 
χρόνου. 

2. Οι διατάξεις του παρόντος άρθρου έχουν εφαρμογή 
σε εκείνα μόνο τα άτομα με ειδικές ανάγκες της προ¬ 
ηγούμενης παραγράφου, εφόσον επανεξετασθούν από 
τις προβλεπομενες στην παρ 18 του άρθρου 28 του 
ν. 2190/1994 εξειδικευμένες κατά κατηγορία αναπηρίας 
επιτροπές πανεπιστημιακών νοσοκομείων και κριθούν 
από τις επιτροπές αυτές ως άτομα με ειδικές ανάγκες. 

3. Ο διορισμός γίνεται σε κενές οργανικές θέσεις. 
Αν οι κενές οργανικές θέσεις δεν επαρκούν, συνιστώνται 
αντίστοιχης ειδικότητας οργανικές θέσεις, με την α¬ 
πόφαση διορισμού, σε υφιστάμενους ή συνιστώμενους 
με την ίδια απόφαση κλάδους, με αυτοδίκαιη μετατροπή 

των θεσεων ιδιωτικού δικαίου που κατέχει το διοριζόμενο 
προσωπικό σε θέσεις μονίμων υπάλληλων. Στους κλά¬ 
δους στους οποίους θα συσταθουν οργανικές θέσεις 
κατά μετατροπή θεσεων ιδιωτικού δικαίου, κάθε οργανική 
θέση που κενούται εφεξής καταργείται αυτοδικαίως, 
μέχρι-να συμπληρωθεί αριθμός ίσος με τον αριθμό των 
θεσεων που συσταθηκαν κατα μετατροπή. 

4. Ο διορισμός γίνεται ύστερα από αίτηση, που υπο¬ 
βάλλεται μέσα σε αποκλειστική προθεσμία τριών (3) 
μηνών από τη δημοσίευση του νόμου αυτού. Στην αίτησή 
του αυτή ο ενδιαφερόμενος δηλώνει υποχρεωτικά τη 
βούληση του οτι επιθυμεί να επανεξετασθεί από την 
κατά την παρ. 2 του παρόντος άρθρου οικεία επιτροπή, 
στην οποία παραπέμπεται από την Υπηρεσία του. Αν 
δεν αναγραφει τη δήλωσή αυτή, η αίτησή του απορρί¬ 
πτεται ως απαράδεκτη. Κατά τα λοιπά εφαρμόζονται 
οι ακόλουθες διατάξεις του ν. 1476/1984 (ΦΕΚ 136 Α'): 
α) του άρθρου 2 παρ 1 περ. β και γ, 
β) του άρθρου 3 παρ 1, παρ 2 εδαφίου πρώτου, 
δεύτερου και τρίτου, παρ. 6 και 8 
5 Για την εφαρμογή του παρόντος άρθρου, όπου 
στο ν 1476/1984 αναφέρονται κατηγορίες, κλάδοι και 
απαιτούμενος για προαγωγή χρόνος, εφαρμόζονται α- 
ναλόγως οι σχετικές ρυθμίσεις του Κεφαλαίου Η’ του 
ν. 2190/1994 (ΦΕΚ 28 Α’). 

6. Η απόφαση διορισμού κάθε ενδιαφερόμενου εκδί- 
δεται μετά τη θετική γνωμοδότηση της κατά της παρ. 
2 του παρόντος άρθρου οικείας επιτροπής. 


Με απόφαση των Υπουργών Πολιτισμού και Οικονο¬ 
μικών καθορίζεται το ύψος της αποζημίωσης, ο τρόπος 
καταβολής της και κάθε άλλη λεπτομέρεια. 

Άρθρο 13 

Η ισχύς του νόμου αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 19 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗ Μ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 


ΑΠ.-ΑΘ. ΤΣΟΧΑΤΖΟΠΟΥΛΟΣ 


ΕΘΝΧΗΣ ΑΜΥΝΑΣ 
ΓΕΡ. ΑΡΣΕΝΗΣ 


ΟΙΚΟΝΟΜΙΩΝ 

ΑΛΕΞ. ΠΑΠΑΛΟΠΟΥΛΟΣ 


ΕΡΓΑΣΙΑΣ ΚΑΙ ΚΟΜΩΜΚΩΝ 
ΑΣΦΑΛΙΣΕΩΝ 

ΕΥΑΓΣ Π ΑΝΝΟΠΟ ΥΛΟΣ 


ΑΧΑΙΟ ΣΥΜΗΣ 

ΕΥΑΙΈΒΕΝΙΖΕΛΟΣ 


ΠΟΑΠΤΣΜΟΥ 

ΣΤΑΥΡΟΣ ΜΠΕΝΟΣ 


Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΝΔΡΕΑΣ ΦΟΥΡΑΣ 


Άρθρο 12 

1. Στο μόνιμο προσωπικό και στο προσωπικό με σχέση 
εργασίας ιδιωτικού δικαίου αορίστου χρόνου της Επι¬ 
τροπής Ολυμπιακών Αγώνων καταβάλλεται σε βάρος 
του προϋπολογισμού της από 1.1.1996 μηνιαία ειδική 
αποζημίωση. 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 19 Αυγούστου 1996 

Ο ΕΠ ΤΗΣ ΔΧΑΟΣΥΝΚΣ ΥΠΟΥΡΓΟΣ 

ΕΥΑΓΓ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕί,ΕΧ 223211 ΥΡΕΤ (3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Μέχρι 16 σελίδες 100 δρχ. 

Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 




Α’ (Νόμοι, Π.Δ., Συμβάσεις κτλ.) 

Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 
Δ* (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών Δ Ε.Π.Ε. 

Προκηρύξεων Α.Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτό. 


Οι υπηρεσίες κοινού λειτουργούν καθημερινά άπό 08.00* έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























